[{"text_idx": "#000002", "text": "Yn cynnwys derbyniad gyda prosecco a chanape\u0301s wedi\u2019i ddilyn gan fwydlen 5 cwrs moethus gyda gwin, wedi\u2019i chreu a\u2019i gweini gan y cogyddion se\u0302r Michelin o Gymru Hywel Jones, James Sommerin, Stephen Terry a Richard Davies."}, {"text_idx": "#000003", "text": "Dyma gyfle rhagorol i fwynhau danteithion coginiol rhai o gogyddion gorau Cymru wrth iddynt gydweithio ar y fwydlen Balchder Cymru arbennig hon i godi arian hanfodol i\u2019r elusen Llamau. Byddwch yn gallu gwylio\u2019r cogyddion wrth eu gwaith yng nghegin oriel Y Dosbarth a byddant hefyd yn trafod yr ysbrydoliaeth wrth wraidd eu seigiau."}, {"text_idx": "#000005", "text": "Detholiad o ganape\u0301s y cogyddion"}, {"text_idx": "#000013", "text": "Ar o\u0302l gyrfa yn gweithio mewn sefydliadau enwog ar draws y DU, dychwelodd James i Gymru, a phan oedd yn brif gogydd yn y bwyty \u2018The Crown at Whitebrook\u2019 enillodd ei seren Michelin gyntaf, a\u2019i chadw am dros 5 mlynedd nes i\u2019r sefydliad gau ei ddrysau. Yn wyneb cyfarwydd ar y teledu, mae James bellach yn Gogydd/Perchennog Bwyty James Sommerin ym Mhenarth ac mae ef a\u2019i di\u0302m wedi mynd ymlaen i ennill nifer o wobrau \u2013 seren Michelin yn 2016, Bwyty\u2019r Flwyddyn yr AA \u2013 Cymru 2016 -2017, 3 rhose\u0301d gan yr AA, Gwobr Bwyty\u2019r flwyddyn Cymru 2016 yng Ngwobrau Bwyd Cymru a Rhif 34 yn y Good Food Guide ar gyfer 2017. Gallwch ddarllen mwy am James yma."}, {"text_idx": "#000016", "text": "Dechreuodd gyrfa Richard pan oedd yn bymtheg oed, cyn iddo ennill profiad wrth weithio i gogyddion megis Gordon Ramsay yn ei fwyty tair seren Michelin a John Campbell yn The Vineyard yn Stockcross, cyn iddo ennill seren Michelin ei hun yng ngwesty\u2019r Manor House yn Wiltshire."}, {"text_idx": "#000021", "text": "Mae gan Cindy fwy na 10 mlynedd o brofiad o weithio fel Cogydd. Ochr yn ochr a\u0302 chwblhau sawl cymhwyster arlwyo proffesiynol yn llwyddiannus, dechreuodd ei gyrfa yn ei thref enedigol, Aberaeron, yn gweithio mewn sawl bwyty a gwesty, gan fireinio ei chrefft. Drwy gydol ei gyrfa, mae Cindy wedi gweithio mewn sawl bwyty proffil uchel ledled Cymru, gan gynnwys treulio dwy flynedd fel Chef de Partie yn The Parc Hotel a bwyty llwyddiannus Bully\u2019s yng Nghaerdydd, lle bu\u2019n gweithio fel Cogydd Sous. Mae Cindy yn teimlo\u2019n angerddol am fwyd ac ansawdd, gan geisio safonau rhagorol ym mhob agwedd ar ei gwaith, gan gynnwys mentora myfyrwyr coginio yn y gegin wrth iddyn nhw ddatblygu eu sgiliau o dan ei goruchwyliaeth. Mae\u2019n siarad Cymraeg ac yn cyflwyno arddangosfeydd coginio dwyieithog yn rheolaidd mewn digwyddiadau ledled y rhanbarth."}, {"text_idx": "#000022", "text": "Llamau; Rhoi terfyn ar ddigartrefedd, newid dyfodol pobl."}, {"text_idx": "#000023", "text": "Yn Llamau, rydym yn credu na ddylai unrhyw unigolyn ifanc neu fenyw sy\u2019n agored i niwed fyth orfod profi digartrefedd. Mae\u2019n 2018, ond i filoedd o\u2019r bobl ifanc a\u2019r menywod mwyaf bregus yng Nghymru, mae digartrefedd yn realiti dychrynllyd."}, {"text_idx": "#000024", "text": "Y llynedd, bu i ni gefnogi mwy o bobl nag erioed o\u2019r blaen, ac rydym wedi parhau i ddatblygu ein gwasanaethau i sicrhau bod y bobl fwyaf agored i niwed yn gallu trechu. Ein cenhadaeth yw rhoi diwedd ar ddigartrefedd ond ni allwn wneud hynny heb eich cymorth chi."}, {"text_idx": "#000026", "text": "Mae Y Dosbarth yn fwyty unigryw sydd ar agor ar gyfer cinio, swper a digwyddiadau arbennig."}, {"text_idx": "#000029", "text": "Dewch o hyd i ni ar"}]